ನನ್ನ ದೇಶ ನನ್ನ ಜನ

5 ನೆ ತರಗತಿ

ವಿಷಯ : ಕನ್ನಡ

ಒಂದು ವಾಕ್ಯದಲ್ಲಿ ಉತ್ತರಿಸಿ :

1) ನಮ್ಮ ದೇಶ ಯಾವುದು?

ಉ : ನಮ್ಮ ದೇಶ ಭಾರತ.

2) ಭಾರತವನ್ನು ಯಾವ ಯಾವ ಹೆಸರುಗಳಿಂದ ಕರೆಯುತ್ತಾರೆ?

ಉ : ಭಾರತವನ್ನು ' ಭರತಖಂಡ ', ಹಿಂದುಸ್ಥಾನ್ ', ' ಇಂಡಿಯಾ ', ಎಂದು ಕರೆಯುತ್ತಾರೆ.

3) ಭಾರತದಲ್ಲಿ ಹರಿಯುವ ಪ್ರಮುಖ ನದಿಗಳು ಯಾವುವು?

ಉ : ಭಾರತದಲ್ಲಿ ಗಂಗಾ, ಯಮುನಾ, ಸಿಂಧೂ, ಕಾವೇರಿ, ಕೃಷ್ಣೆ, ಗೋದಾವರಿ ನದಿಗಳು ಹರಿಯತ್ತವೆ.

4) ಭಾರತದಲ್ಲಿ ಕಂಡುಬರುವ ಪ್ರಮುಖ ಕಾಡುಪ್ರಾಣಿಗಳು ಯಾವುವು?

ಉ : ಭಾರತದಲ್ಲಿ ಹುಲಿ, ಸಿಂಹ, ಆನೆ, ಜಿಂಕೆ, ಚಿರತೆ ಮುಂತಾದ ವನ್ಯಜೀವಿಗಳು ಕಂಡುಬರುತ್ತವೆ.

5) ನಮ್ಮ ರಾಷ್ಟ್ರಗೀತೆ ಯಾವುದು?

ಉ : ನಮ್ಮ ರಾಷ್ಟ್ರಗೀತೆ ' ಜನಗಣಮನ '.

6) ' ವಂದೇ ಮಾತರಂ ' ಗೀತೆಯನ್ನು ರಚಿಸಿದವರು ಯಾರು?

ಉ : 'ಬಂಕಿಮ್ ಚಂದ್ರ ಚಟರ್ಜಿ '.

7) ನಮ್ಮ ರಾಷ್ಟ್ರಧ್ವಜದಲ್ಲಿರುವ ಮೂರು ಬಣ್ಣಗಳಾವುವು?

ಉ : ನಮ್ಮ ರಾಷ್ಟ್ರಧ್ವಜದಲ್ಲಿ ಕೇಸರಿ, ಬಿಳಿ, ಹಸಿರು ಬಣ್ಣಗಳಿವೆ.

ಎರಡು ಮೂರು ವಾಕ್ಯದಲ್ಲಿ ಉತ್ತರಿಸಿ.

1) ಭಾರತದಲ್ಲಿ ಯಾವ ಯಾವ ಧರ್ಮದವರಿದ್ದಾರೆ?

ಉ : ಭಾರತದಲ್ಲಿ ಹಿಂದೂ, ಮುಸ್ಲಿಂ, ಸಿಖ್, ಕ್ರಿಸ್ತ, ಬೌದ್ಧ, ಜೈನ ಧರ್ಮದವರಿದ್ದಾರೆ.

2) ಭಾತತದಲ್ಲಿನ ಜನ ಯಾವ ಯಾವ ಭಾಷೆಗಳನ್ನಾಡುತ್ತಾರೆ?

ಉ : ಭಾರತದಲ್ಲಿನ ಜನ ಕನ್ನಡ, ಹಿಂದಿ, ಬಂಗಾಳಿ, ಪಂಜಾಬಿ, ಮರಾಠಿ, ತೆಲುಗು, ತಮಿಳು, ಮಲೆಯಾಳಿ ಭಾಷೆಗಳನ್ನಾಡುತ್ತಾರೆ.

3) ಭಾರತಿಯರಲ್ಲಿ ಎಂತಹ ಗುಣ ಸ್ವಭಾವಗಳಿವೆ?

ಉ : ಭಾರತೀಯರು ಶಾಂತಿ ಪ್ರಿಯರು, ವಿಶಾಲ ಮನೋಭಾವದವರು, ಜಾತಿ- ಮತ - ಭಾಷೆ ಮೀರಿದವರು.

ಹೊಂದಿಸಿ ಬರೆಯಿರಿ :

' ಅ ' ' ಬ '

1) ಹಿಮಾಲಯ ಪರ್ವತ

2) ಕನ್ನಡ ಭಾಷೆ

3) ಕಾವೇರಿ ನದಿ

4) ಪಂಪ ಕವಿ

5) ಕ್ರೈಸ್ತ ಧರ್ಮ

ಬಿಟ್ಟ ಸ್ಥಳಗಳನ್ನು ತುಂಬಿರಿ.

( ತ್ಯಾಗ, ಮೂರು, ಶಾಂತಿ, ಸಮೃದ್ಧಿ )

1) ನಮ್ಮ ರಾಷ್ಟ್ರ ಧ್ವಜವು ---- ಬಣ್ಣಗಳಿಂದ ಕೂಡಿದೆ.

ಉ : ಮೂರು

2) ಕೇಸರಿ ಬಣ್ಣದ ಸಂಕೇತ -------

ಉ : ತ್ಯಾಗ

3) ಬಿಳಿಯ ಬಣ್ಣದ ಸಂಕೇತ -----

ಉ : ಶಾಂತಿ

4) ಹಸಿರು ಬಣ್ಣದ ಸೂಚಕ -----

ಉ : ಸಮೃದ್ಧಿ

ಸ್ವಂತ ವಾಕ್ಯದಲ್ಲಿ ಬರೆಯಿರಿ.

1) ಹಚ್ಚಹಸಿರು :- ಮಳೆಗಾಲದಲ್ಲಿ ಪ್ರಕೃತಿ ಹಚ್ಚಹಸಿರಿನಿಂದ ಕೂಡಿರುತ್ತದೆ.

2) ಬಲಿದಾನ :- ನಾಡಿನ ರಕ್ಷಣೆಗಾಗಿ ಅನೇಕ ಜನ ತಮ್ಮ ಪ್ರಾಣವನ್ನೇ ಬಲಿದಾನ ಮಾಡಿದ್ದಾರೆ.